Oficiālais Vēstnesis L 201 , 17/07/1998 Lpp. 0001 - 0003



Padomes Regula (EK) Nr. 1520/98 (1998. gada 13. jūlijs), kas groza Regulu (EK) Nr. 88/98 par tehnisko pasākumu noteikšanu zivsaimniecības resursu saglabāšanai Baltijas jūras, Lielā un Mazā Belta un Zunda ūdeņos EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā saskaņā ar Padomes 1992. gada 20. decembra Regulas (EEK) Nr. 3760/92 par Kopienas zivsaimniecības un akvakultūras sistēmas izveidošanu [3] 2. un 4. panta noteikumiem Padome atbild par to, lai, ņemot vērā pieejamās zinātniskās konsultācijas, pieņemtu saglabāšanas pasākumus, kas vajadzīgi, lai nodrošinātu ilgtspējīgu dzīvo jūras resursu racionālu un apzinīgu izmantošanu; tā kā šajā nolūkā Padome var noteikt tehniskus pasākumus attiecībā uz zvejas rīkiem un to lietošanas veidiem; tā kā Regula (EK) Nr. 88/98 [4] nosaka tehniskus pasākumus zivsaimniecības resursu saglabāšanai Baltijas jūras, Lielā un Mazā Belta un Zunda ūdeņos; tā kā noteikumus attiecībā uz zvejas darbībām Baltijas jūrā nosaka Starptautiskā Baltijas jūras zvejniecības komisija, turpmāk saukta "Baltijas jūras zvejniecības komisija", kas nodibināta ar Baltijas jūras un Lielā un Mazā Belta dzīvo resursu zvejas un saglabāšanas konvenciju, kura turpmāk saukta "Gdaņskas Konvencija"; tā kā Baltijas jūras zvejniecības komisija 1997. gada 17. septembra vēstulē informēja līgumslēdzējas valstis par noteiktiem ieteikumiem, kas pieņemti Komisijas 23. sesijā, lai, cita starpā, grozītu dažus tehniskus pasākumus; tā kā Gdaņskas Konvencija paredz, ka Kopienai jāievieš minētie ieteikumi Baltijas jūras, Lielā un Mazā Belta un Zunda ūdeņos, ievērojot Konvencijas XI pantā izklāstīto iebildumu izteikšanas procedūru; tā kā nepastāv pamats šādiem iebildumiem; tā kā Padome var noteikt tehniskus pasākumus attiecībā uz zvejas rīkiem un to lietošanas veidiem, IR PIEŅĒMUSI ŠO REGULU. 1. pants Regulu (EK) Nr. 88/98 groza šādi: 1. Noteikumus par plekstēm ( Platichtys flesus ) un jūras zeltplekstēm ( Pleuronectes platessa ) 2. panta 1. punktā nomaina šādi: "Suga | Ūdeņi | Lieguma periods | Plekstes (Platichtys flesus) | 26., 28. un 29. apakšrajons uz dienvidiem no platuma grāda 59°30' Z | No 15. februāra līdz 15. maijam | Plekstes | 32. apakšrajons | No 1. februāra līdz 30. jūnijam | Plekstu mātītes | 22. apakšrajons, izņemot II pielikumā aprakstīto ģeogrāfisko apgabalu | No 1. februāra līdz 30. aprīlim | Jūras zeltplekstes (Pleuonectes platessa) | 26., 27., 28. un 29. apakšrajons uz dienvidiem no platuma grāda 59°30' Z | No 15. februāra līdz 15. maijam | Jūras zeltplekstu mātītes | 22. apakšrajons, izņemot II pielikumā aprakstīto ģeogrāfisko apgabalu, kā arī 24. un 25. apakšrajons | No 1. februāra līdz 30. aprīlim" | 2. Ar šādu tekstu aizstāj 9. panta 1. punktu: "1. Zvejojot lašus (Salmo salar) vai taimiņus (Salmo trutta), aizliegts: - lietot driftertīklus vai noenkurotos tīklus no 1. jūnija līdz 15. septembrim 22. līdz 31. apakšrajona ūdeņos, - lietot driftertīklus vai noenkurotos tīklus no 15. jūnija līdz 30. septembrim 32. apakšrajona ūdeņos, - lietot peldošās āķu jedas un noenkurotās āķu jedas no 1. aprīļa līdz 15. novembrim 22. līdz 31. apakšrajona ūdeņos, - lietot peldošās āķu jedas un noenkurotās āķu jedas no 1. jūlija līdz 15. septembrim 32. apakšrajona ūdeņos. Aizlieguma sezonā aizliegtā zona atrodas tālāk par četrām jūras jūdzēm, rēķinot no krasta. Rajonā uz austrumiem no garuma grāda 22°30' A (Bengtšēras bāka) Somijas teritoriālajos ūdeņos un zvejas rajonā zveja ar peldošajām āķu jedām un noenkurotajām āķu jedām ir aizliegta no 1. jūlija līdz 15. septembrim." 2. pants Šis nolikums stājas spēkā dienā, kad tas publicēts Eiropas Kopienu Oficiālajā Vēstnesī. To piemēro no 1998. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 13. jūlijā Padomes vārdā — priekšsēdētājs W. Schüssel [1] OV C 4, 8.1.1998., 6. lpp. [2] OV C 210, 6.7.1998. [3] OV L 389, 31.12.1992., 1. lpp. Regula grozīta ar 1994. gada Pievienošanās aktu. [4] OV L 9, 15.1.1998., 1. lpp. --------------------------------------------------